Legal Document

Category: 39

Text:
20. ΝΟΜΟΘΕΤ. ΔΙΑΤΑΓΜΑ υπ’ αριθ. 392 της 18/19 Αυγ. 1947 Περί τροποποιήσεως και συμπληρώσεως διατάξεών τινων του από 25/2/1947 Ν.Δ/τος «περί τροποποιήσεως διατάξεών τινων του Ν.Δ. της 19/4/1924 «περί συστάσεως Επιτροπών Δημοσίας Ασφαλείας». Άρθρ.1.-(Αντικαθίσταται το εδάφ. 1 του άρθρ. 2 του Ν.Δ. της 25/2/1947 «περί τροποποιήσεως διατάξεών τινων του Ν.Δ. της 19.4.1924). Άρθρ.2.-Οι δι’ αποφάσεων των Επιτροπών Δημοσίας Ασφαλείας εκτοπιζόμενοι, τελούν υπό αστυνομικήν επιτήρησιν, απομακρυνόμενοι δε του τόπου της εκτοπίσεώς των άνευ αδείας, τιμωρούνται δια φυλακίσεως τουλάχιστον εξ μηνών. Η μήνυσις κατά τούτων υποβάλλεται υπό της Αστυνομικής Αρχής του τόπου της εκτίσεως του εκτοπισμού των εις τον Εισαγγελέα Πλημμελειοδικών, εντός τριημέρου από της απουσίας, εισάγεται δε εις δίκην δι’ απ’ ευθείας κλήσεως και άνευ προανακρίσεως κατά την πρώτην δικάσιμον του Πλημμελειοδικείου, κοινοποιουμένου του κλητηρίου θεσπίσματος κατά το άρθρ. 145 της Ποινικής Δικονομίας. Ως τόπος τελευταίας διαμονής των εν εκτοπίσει τελούντων θεωρείται ο τόπος εις ον το τελευταίον εξέτιον την εκτόπισίν των. Σελ. 294 296